PATVIRTINTA

Klaipėdos rajono savivaldybės tarybos

2019 m. vasario 28 d. sprendimu Nr. T11-44

**KLAIPĖDOS RAJONO SAVIVALDYBĖS bendruomeninių ORGANIZACIJŲ TARYBOS NUOSTATAI**

**I SKYRIUS**

**BENDROSIOS NUOSTATOS**

1. Klaipėdos rajono savivaldybės bendruomeninių organizacijų tarybos nuostatai (toliau – nuostatai) reglamentuoja Klaipėdos rajono savivaldybės (toliau – Savivaldybė) bendruomeninių organizacijų (toliau – BO) tarybos funkcijas, sudarymo tvarką ir darbo organizavimą.

2. BO taryba savo veikloje vadovaujasi Lietuvos Respublikos Konstitucija,Lietuvos Respublikos bendruomeninių organizacijų plėtros įstatymu, kitais Lietuvos Respublikos įstatymais, Lietuvos Respublikos Vyriausybės nutarimais, savivaldybės tarybos sprendimais, kitais teisės aktais ir šiais nuostatais.

3. Bendruomeninė organizacija– asociacija, kurios steigėjai ir nariai yra gyvenamosios vietovės bendruomenės (jos dalies arba kelių gyvenamųjų vietovių) gyventojai (jų atstovai) ir kurios paskirtis – per iniciatyvas įgyvendinti viešuosius interesus, susijusius su gyvenimu kaimynystėje.

4. Savivaldybės bendruomeninių organizacijų taryba – visuomeniniais pagrindais veikianti kolegiali patariamoji institucija, nustatyta tvarka sudaroma iš savivaldybės institucijų ir įstaigų bei bendruomeninių organizacijų deleguotų atstovų laikantis pariteto principo.

**II SKYRIUS**

**BO tarybos VEIKLOS TIKSLAs ir FUNKCIJOS**

5. BO tarybos veiklos tikslas – užtikrinti ir skatinti BO dalyvavimą nustatant, formuojant ir įgyvendinant bendruomeninių organizacijų plėtros politiką, stiprinti bendradarbiavimą tarp savivaldybės institucijų, įstaigų ir BO.

6. BO taryba:

6.1. teikia pasiūlymus Savivaldybės institucijoms dėl Savivaldybės teritorijoje veikiančių BO veiklos skatinimo;

6.2. teikia siūlymus išplėstinei seniūnaičių sueigai dėl atstovų, deleguojamų į pretendentų eiti seniūno pareigas konkurso komisijos narius, ir dėl atstovų, deleguojamų dalyvauti Savivaldybės tarybos sudaromų komitetų, darbo grupių, komisijų darbe;

6.3. teikia siūlymus Savivaldybės institucijoms ir išplėstinei seniūnaičių sueigai dėl bendruomenių viešųjų poreikių ir iniciatyvų finansavimo tikslingumo, dėl viešųjų paslaugų, už kurių teikimą yra atsakinga Savivaldybė, teikimo perdavimo bendruomeninėms ir kitoms nevyriausybinėmis organizacijoms tikslingumo, vietos verslumo skatinimo ir dėl kitų Savivaldybės gyventojams svarbių reikalų;

6.4. dalyvauja darbo ar ekspertų grupėse BO plėtros politikos klausimams svarstyti;

6.5. kiekvienais metais viešai skelbia Savivaldybės interneto svetainėje BO tarybos veiklos ataskaitą;

*Papunkčio pakeitimas:*

*2019 m. rugpjūčio 29 d. Klaipėdos rajono savivaldybės tarybos sprendimu Nr. T11-230*

6.6. skleidžia informaciją apie Savivaldybėje veikiančias BO, jų iniciatyvas, veiklą ir patirtį;

6.7. inicijuoja BO pasitarimus, seminarus ir mokymą aktualiais veiklos klausimais;

6.8. atlieka kitas teisės aktuose numatytas funkcijas.

**Iii SKYRIUS**

**BO tarybos sudarymas ir darbo organizavimas**

7. Savivaldybės BO taryba sudaroma savivaldybės tarybos sprendimu laikantis šio principo: ne daugiau kaip 1/2 šios tarybos narių sudaro savivaldybės institucijų ir įstaigų atstovai ir ne mažiau kaip 1/2 tarybos narių sudaro bendruomeninių organizacijų, veikiančių savivaldybės teritorijoje, atstovai. Savivaldybės bendruomeninių organizacijų tarybos kadencijos trukmė yra 3 metai. Savivaldybės bendruomeninių organizacijų tarybos sudėtį ir nuostatus tvirtina savivaldybės taryba.

*Punkto pakeitimas:*

*2019 m. rugpjūčio 29 d. Klaipėdos rajono savivaldybės tarybos sprendimu Nr. T11-230*

*Punkto pakeitimas:*

*2020 m. spalio 29 d. Klaipėdos rajono savivaldybės tarybos sprendimu Nr. T11-392*

7.1. Bendruomeninių organizacijų atstovus į savivaldybės bendruomeninių organizacijų tarybą deleguoja tos savivaldybės teritorijoje veikianti ir ne mažiau kaip 1/2 tos savivaldybės teritorijoje veikiančių bendruomeninių organizacijų vienijanti organizacija, kuri nustato deleguojamų atstovų skaičių. Jeigu savivaldybės teritorijoje tokios organizacijos nėra, savivaldybės administracijos direktorius organizuoja bendruomeninių organizacijų atstovų rinkimus. Tokiu atveju BO taryba sudaroma iš 17 narių laikantis šio principo: ne daugiau kaip 1/2 šios tarybos narių sudaro savivaldybės institucijų ir įstaigų atstovai ir ne mažiau kaip 1/2 tarybos narių sudaro BO, veikiančių Savivaldybės teritorijoje, atstovai.

*Punkto papildymas papunkčiu::*

*2020 m. spalio 29 d. Klaipėdos rajono savivaldybės tarybos sprendimu Nr. T11-392*

8. Kandidatai į BO tarybą atrenkami šia tvarka:

8.1. Savivaldybės administracija organizuoja 11 BO atstovų (po vieną atstovą iš kiekvienos seniūnijos) atranką į BO tarybą. Informacija apie organizuojamą atranką skelbiama Savivaldybės interneto svetainėje [www.klaipedos-r.lt](http://www.klaipedos-r.lt). Juridinį statusą turinčios BO, dalyvaujančios į BO tarybą rinkimuose, turi per Savivaldybės nustatytą terminą, kuris negali būti trumpesnis nei 10 darbo dienų, pateikti Klaipėdos rajono savivaldybės administracijos direktoriui atstovo delegavimo į BO tarybą paraišką (1 priedas) (užpildytą ir pasirašytą paraišką galima pateikti skenuotą elektroninėmis priemonėmis):

8.1.1. jeigu pasiūloma daugiau asmenų, Savivaldybės administracija organizuoja deleguotų BO atstovų susirinkimą, kurio metu slapto balsavimo būdu išrenkami 11 BO atstovų (po vieną iš kiekvienos seniūnijos) į BO tarybą. Susirinkimui pirmininkauja Savivaldybės atstovas. Atstovauti Bendruomeninei organizacijai susirinkime turi teisę Bendruomeninės organizacijos vadovas ar įgaliotas asmuo. Susirinkimo pirmininkas susirinkimo dalyviams pristato kiekvieną bendruomeninės organizacijos deleguotą atstovą pagal delegavimo paraiškoje pateiktą informaciją ir skelbia slapto balsavimo procedūrą. Balsuojant viena bendruomeninė organizacija turi tik vieną balsą. Rinkimai laikomi įvykusiais, jeigu juose balsavo ne mažiau kaip 1/2 savivaldybės teritorijoje veikiančių bendruomeninių organizacijų. Išrinktais laikomi daugiausiai balsų surinkę kandidatai.

*Papunkčio pakeitimas:*

*2020 m. spalio 29 d. Klaipėdos rajono savivaldybės tarybos sprendimu Nr. T11-392*

8.1.2. Per 10 dienų nuo kandidatų delegavimo į BO tarybą paraiškų gavimo dienos seniūnijų seniūnai organizuoja seniūnijos išplėstinę seniūnaičių sueigą, kurioje išrenkami bendruomeninių organizacijų atstovai į BO tarybą, po vieną nuo seniūnijos. Susirinkimui pirmininkauja Seniūnijos seniūnas ar įgaliotas asmuo. Atstovauti Bendruomeninei organizacijai susirinkime turi teisę Bendruomeninės organizacijos vadovas ar įgaliotas asmuo. Susirinkimo pirmininkas susirinkimo dalyviams pristato kiekvieną bendruomeninės organizacijos deleguotą atstovą pagal delegavimo paraiškoje pateiktą informaciją ir skelbia slapto balsavimo procedūrą. Balsuojant viena bendruomeninė organizacija turi tik vieną balsą.

8.1.3. jeigu nuo seniūnijos buvo pasiūlytas 1 tinkamas BO atstovas, susirinkimas nėra organizuojamas ir pasiūlytas kandidatas laikomas išrinktu;

8.1.4. jeigu iš kurios nors seniūnijos nebuvo pasiūlytas nė vienas BO atstovas, Savivaldybės administracija organizuoja atranką į BO tarybą toje seniūnijoje.

8.2. Savivaldybės administracijos direktorius deleguoja 6 atstovų iš savivaldybės administracijos ir (ar) savivaldybės įstaigų: vieną asmenį, atstovaujantį seniūnijų seniūnus, po du asmenis, atstovaujantį socialinę, kultūros, jaunimo, sporto ir švietimo sritis.

*Punkto ir papunkčių keitimas:*

*2019 m. rugpjūčio 29 d. Klaipėdos rajono savivaldybės tarybos sprendimu Nr. T11-230*

9. BO tarybos nario įgaliojimai nutrūksta, jeigu:

9.1. BO tarybos narys atsistatydina savo noru anksčiau, negu pasibaigia BO tarybos kadencija;

9.2. nutrūksta jo darbo (tarnybos) santykiai atstovaujamoje savivaldybės institucijoje ar įstaigoje;

9.3. nutrūksta jo narystė atstovaujamoje BO;

9.4. jis atšaukiamas jį delegavusios Savivaldybės institucijos ar įstaigos, BO iniciatyva ar BO susirinkimo sprendimu.

10. Jeigu narys iš BO tarybos atšaukiamas arba dėl kitokių priežasčių pasitraukia iš BO tarybos, jį delegavusi institucija ar BO ne vėliau kaip per 30 kalendorinių dienų BO tarybos pirmininkui pateikia naują kandidatūrą, ***kurią tvirtina Savivaldybės taryba***.

11. BO tarybai vadovauja pirmininkas, jo nesant – BO tarybos pirmininko pavaduotojas (toliau – pavaduotojas).

12. BO tarybos pirmininkas ir pavaduotojas yra renkami atviru balsavimu pirmojo BO tarybos posėdžio metu. Pirmąjį naujos kadencijos BO tarybos posėdį organizuoja Savivaldybės administracija.

13. BO tarybos pirmininkas renkamas iš visų narių, žodžiu sutikusių būti renkamais. ***Pirmininku išrenkamas daugiausiai balsų surinkęs BO tarybos narys.*** Balsams pasiskirsčius po lygiai, vykdomas kartotinis balsavimas, kol ***išrenkamas pirmininkas***.

14. Jei BO tarybos pirmininku išrenkamas Savivaldybės institucijų atstovas, tai pavaduotoju renkamas BO atstovas. Jei BO tarybos pirmininku išrenkamas BO atstovas, tai pavaduotoju renkamas Savivaldybės institucijų atstovas.

15. BO tarybos pirmininkas:

15.1. planuoja ir organizuoja BO tarybos darbą;

15.2. šaukia BO tarybos posėdžius ir jiems pirmininkauja, sudaro BO tarybos posėdžių darbotvarkę;

15.3. pasirašo BO tarybos posėdžių protokolus ir kitus su BO tarybos veikla susijusius dokumentus;

15.4. atstovauja BO tarybai savivaldybės institucijose, įstaigose ir organizacijose ar įgalioja jai atstovauti kitus BO tarybos narius.

16. BO tarybos sekretoriaus funkcijas atlieka savivaldybės administracijos direktoriaus paskirtas darbuotojas, kuris nėra BO tarybos narys.

17. BO tarybos sekretorius:

17.1. elektroninėmis priemonėmis (elektroniniu paštu) ne vėliau kaip prieš 3 darbo dienas praneša BO tarybos nariams ir kitiems į posėdį kviečiamiems asmenims apie BO tarybos posėdžio laiką, vietą, pateikia jiems su BO tarybos pirmininku suderintą posėdžio medžiagą ir darbotvarkę;

17.2. rašo BO tarybos posėdžių protokolus;

17.3. tvarko su BO tarybos darbu susijusius dokumentus, kaupia ir sistemina surinktą medžiagą, vykdo kitus BO tarybos sprendimus ir (ar) pirmininko nurodymus.

18. BO tarybos veiklos forma yra posėdžiai.

19. BO tarybos posėdžiai teisėti, kai juose dalyvauja ne mažiau kaip pusė narių.

20. BO tarybos posėdžiai atviri. Posėdyje savo nuomonę turi teisę pareikšti BO tarybos nariai ir kiti posėdžio dalyviai. Pirmenybė savo nuomonę išsakyti teikiama BO tarybos nariams.

21. BO taryba priima sprendimus atviru balsavimu arba bendru sutarimu. Kai bendro sutarimo nėra, sprendimai priimami posėdyje dalyvaujančių BO tarybos narių balsų dauguma. BO tarybos narys, negalintis dalyvauti posėdyje, turi teisę išreikšti savo nuomonę raštu arba elektroniniu būdu (elektroniniu laišku) ir pateikti ją pirmininkui. Balsams pasiskirsčius po lygiai, lemia posėdžio pirmininko balsas. Jeigu BO tarybos narys nesutinka su sprendimu ir balsuoja prieš, jo atskira nuomonė jo prašymu įrašoma protokole.

22. Jeigu BO taryboje svarstomas klausimas, susijęs su BO tarybos nario interesais, narys informuoja apie tai BO tarybą ir nusišalina priimant sprendimą.

23. BO tarybos sprendimai įforminami BO tarybos posėdžių protokolais.

24. Savivaldybės administracija interneto svetainėje skelbia savivaldybės bendruomeninių organizacijų tarybos veiklą reglamentuojančius teisės aktus, jos veiklos planus, posėdžių darbotvarkes, posėdžių protokolus ir kitą informaciją apie savivaldybės bendruomeninių organizacijų tarybą ir jos veiklą.

*Punkto pakeitimas:*

*2020 m. spalio 29 d. Klaipėdos rajono savivaldybės tarybos sprendimu Nr. T11-392*

**iV SKYRIUS**

**BAIGIAMOSIOS NUOSTATOS**

 25. Šie nuostatai tvirtinami ir keičiami savivaldybės tarybos sprendimu.

26. BO tarybos posėdžių protokolai ir kiti dokumentai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos rajono savivaldybės administracijos

1 priedas

Direktoriui

**BENDRUOMENINĖS ORGANIZACIJOS ATSTOVO DELEGAVIMO** Į **KLAIP**Ė**DOS**

**RAJONO SAVIVALDYB**Ė**S BENDRUOMENINIŲ** **ORGANIZACIJ**Ų **TARYB**Ą **PARAIŠKA**

**20\_\_\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_**

**I. INFORMACIJA APIE PRETENDENT**Ą

|  |  |
| --- | --- |
| Vardas, pavardė |  |
| Telefonas |  |
| El. pašto adresas |  |
| Atstovaujamoji bendruomeninė organizacija |  |
| **Seniūnija** |  |
| **1.** | **Prašome pažymėti veiklos sritį, kurioje veikia atstovaujamoji bendruomeninė organizacija (galima pažymėti kelias veiklos sritis):** |
|  | □ **Aplinkosaugos ir gamtos apsaugos**□ **Neformaliojo ugdymo****□ Laisvalaikio, poilsio, kūrybos ir kultūros**□ **Sveikatingumo, kūno kultūros ir sporto**□ **Socialinės apsaugos**□ **Sveikatos apsaugos**□ **Darbo ir užimtumo**□ **Darnios plėtros ir pilietiškumo ugdymo**□ **Socialinių paslaugų**□ **Nusikalstamumo prevencijos**□ **Kita (įrašyti)** |
| **2.** | **Trumpai aprašykite savo darbo/veiklos patirtį 1 punkte pažymėtoje srityje:** |
|  |  |
| **3.** | **Trumpai parašykite savo motyvaciją (tikslą) dalyvauti BO tarybos veikloje:** |
|  |  |

**II. PRIDEDAMA:**

|  |  |  |
| --- | --- | --- |
| Eil. Nr. | Dokumento pavadinimas | Pažymėti |
| 1. | Organizacijų įstatų/nuostatų kopija | □ |
| 2. | Organizacijos aktyvumą patvirtinanti informacija*(Pateikiamas laisvos formos organizacijos raštas apie paskutinius dvejus metus vykdytas**veiklas (renginius, viešas akcijas ir kt.) ir nuorod*ą į *ši*ų *veikl*ų *vykdymo fakto patvirtinimo**šaltinius (interneto svetain*ę *ir pan.)* | □ |
| 3. | Susirinkimo, kuriame buvo išrinktas kandidatas, posėdžio protokolo tinkamai patvirtintakopija | □ |

(Pareiškėjo vadovo pareigų pavadinimas) (Parašas) (Vardas, pavardė)